section_heading: Likovi
paragraph_text: Veći dio likova posve je nov, te se pojavljuje prvi put u serijalu. U igri nema likova iz prijašnjih igara. Velik dio likova, poput samog protagonista, pojavljuje se u glavnoj igri i barem jednoj ili obadvije ekspanzije, dok su neki karakteristični samo za GTA IV, ali se spominju i u ekspanzijama. Neki likovi, poput Packieja McRearyja, Johnnyja Klebitza i Ashley Butler, se ponovno pojavljuju u GTA V, čija se radnja događa pet godina kasnije. Svi likovi se općenito mogu podijeliti na optimiste, pesimiste i korumpirane ljude. S pesimistima, kao što su Packiea ili Dwaynea Niko se druži zbog sličnih pogleda na svijet, a s druge strane, optimiste poput Romana, Floriana ili Little Jacoba voli jer ga tješe u stresnim situacijama i daju mu želju za životom. Korumpirane ljude, poput Vlada Glebova, Francisa McRearyja, Playboy X-a ili United Liberty Papera, Niko ne voli i radi s njima samo zato što mora, a velik dio njih Niko tijekom igre može ubiti.